Diari Oficial de la Generalitat Valenciana


Sumari del DOGV 9633, del 06-07-2023 (2023/7153)

Extracte de la Resolució de 20 de juny de 2023, del president de Turisme Comunitat Valenciana, per la qual es disposa el pagament del crèdit assignat per l'Acord de data 14 de desembre de 2022, de la Conferència Sectorial de Turisme a les 21 entitats locals que integren el Pla territorial de sostenibilitat turística en destinacions Comunitat Valenciana 2022 i s'indica el règim aplicable, en el marc de l'Estratègia de sostenibilitat turística en destinacions dins del Pla de recuperació, transformació i resiliència - finançat per la Unió Europea - Nextgeneration EU.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7153


Data del document
:   20-06-2023

Organisme emissor
:   Turisme Comunitat Valenciana

Tipus de document
:   Extracte

Descriptors 

:   * Turisme Comunitat Valenciana
    * ajuda pública

Extracte de la Resolució de 20 de juny de 2023, del president de Turisme Comunitat Valenciana, per la qual es disposa el pagament del crèdit assignat per l'Acord de data 14 de desembre de 2022, de la Conferència Sectorial de Turisme a les 21 entitats locals que integren el Pla territorial de sostenibilitat turística en destinacions Comunitat Valenciana 2022 i s'indica el règim aplicable, en el marc de l'Estratègia de sostenibilitat turística en destinacions dins del Pla de recuperació, transformació i resiliència - finançat per la Unió Europea - Nextgeneration EU. [2023/7153]  
BDNS (identif.): 704523.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/704523)  
  
Primer. Beneficiaris  
Les entitats beneficiàries de l'aportació rebuda de la Secretaria d'Estat de Turisme per a l'execució de les intervencions del Pla territorial de sostenibilitat turística en destinacions de la Comunitat Valenciana 2021, en el marc de l'Estratègia de sostenibilitat turística en destinacions, són les entitats relacionades en l'annex de la resolució, en compliment de l'Acord de la Conferència Sectorial de Turisme de 14 de desembre de 2022, pel qual es van fixar els criteris de distribució, així com el repartiment resultant del crèdit destinat al finançament de les actuacions d'inversió per part d'entitats locals en el marc del component 14, inversió 1, del PRTR.  
  
Segon. Objecte  
Finançament de les actuacions transformadores del sector turístic en els àmbits de la transició verda, digital i de la competitivitat turística, amb la finalitat de donar suport a les destinacions turístiques de la Comunitat Valenciana en el seu procés de transformació, de manera que siguen capaces d'integrar en la seua oferta la sostenibilitat en el seu triple vessant, ambiental, social i econòmica, i al seu torn promoguen estratègies de resiliència per a fer front als reptes de l'ecosistema turístic i, d'altra banda, aconseguir una major cohesió territorial no sols en la seua pròpia destinació, sinó també generant sinergies i complementarietats entre les diferents destinacions valencianes.  
  
Tercer. Bases reguladores  
Resolució de 19 de desembre de 2022, de la Secretaria d'Estat de Turisme, per la qual es publica l'Acord de la Conferència Sectorial de Turisme de 14 de desembre de 2022 pel qual es fixen els criteris de distribució, i el repartiment resultant per a les comunitats autònomes, del crèdit destinat al finançament d'actuacions d'inversió per part d'entitats locals, en el marc del component 14, inversió 1, del Pla de recuperació, transformació i resiliència.  
  
Quart. Quantia  
Segons l'acord adoptat en la sessió de la Conferència Sectorial de Turisme de 14 de desembre de 2022, l'import assignat a la Comunitat Valenciana ascendeix a un import total de 22.002.037 i es desglossa per a cadascuna d'aquestes 21 entitats locals beneficiàries en les respectives quantitats que es detallen en l'annex d'aquesta resolució.  
Les intervencions es finançaran amb fons procedents de l'instrument europeu de recuperació denominat Next Generation EU.  
  
Cinqué. Termini de presentació de sol·licituds  
L'inici del termini d'execució de les intervencions del PTSTDCV-22 contemplades en l'annex de la resolució es computarà a partir de l'endemà del pagament de l'aportació de la Secretaria d'Estat de Turisme a la Comunitat Valenciana i tindrà una duració de tres anys.  
  
València, 20 de juny de 2023. El president de Turisme Comunitat Valenciana: Francesc Colomer Sánchez.